༈ ཆོས་ཀྱི་རྗེ་དཀོན་མཆོག་འཕེལ་བ་ལ་བསྟོད་པ་རྒྱལ་བའི་
རིགས་བདག་མ་བཞུགས་སོ། །
༄༅། །རྗེ་བཙུན་བླ་མ་བརྒྱུད་པ་དང་བཅས་པའི་ཞབས་ལ་གུས་པས་ཕྱག་འཚལ་
ལོ། །རྒྱལ་བ་ཀུན་གྱི་རིགས་བདག་རྡོ་རྗེ་འཛིན། །རྗེ་བཙུན་བླ་མའི་ཐུགས་ལ་འཁྲུངས་པའི་
སྲས། །དཀོན་མཆོག་གསུམ་དངོས་བསམ་འཕེལ་སྐྱེ་རྒུ་ཡི། །གཙུག་གི་རྒྱན་མཆོག་བླ་མའི་
ཞབས་ལ་འདུད། །གང་ཞིག་ཁྱོདཀྱི་ཡོན་ཏན་རིན་པོ་ཆེ། །འགྲོ་བའི་མི་ཤེས་མུན་པ་ཀུན་སེལ་
ཞིང༌། །ཐོས་བསམ་སྒོམ་པའི་དཔལ་འབྱོར་སྩོལ་མཛད་པ། །དགོས་འདོད་འབྱུང་བའི་གཏེར་
ཆེན་ལ་ཕྱག་འཚལ། །དྲི་མེད་ཐོས་པའི་ཁུར་གྱིས་རྣམ་མཛེས་ལ། །རྣམ་དག་བསམ་པའི་
ཤུགས་འཆང་དེ་ཉིད་གཟིགས། །རིམ་གཉིས་སྒྲུབ་པའི་ཐེག་པ་སྟོབས་ལྡན་མཆོག །ཐུབ་
-44-

བསྟོད་ཚོགས་ཀྱི་སྐོར་སོགས་བཞུགས།
་ལམ་བསྟན་
བསྟན་གཉིས་འཐུང་དབང་པོ་ལ་ཕྱག་འཚལ། །སྨིན་བྱེད་རྒྱུན་འགྲོ་ལུས་ཅན་མ་ལུས་པའི། །
ཉེས་པའི་དྲི་མ་ཉེ་བར་སྦྱོང་མཛད་ཅིང༌། །གསུང་ངག་གདམས་པའི་འཁྲུལ་མེད་ལམ་
ནས། །ཡང་དག་སྐུ་བཞིའི་འབྲས་བུ་སྤེལ་ལ་འདུད། །བརྩེ་ཆེན་ཀུན་དགའི་ལེགས་བཤད་
སྙིང་པོའི་དོན། །ལེགས་བྱས་བསོད་ནམས་ཁང་བཟང་རྩེར་དགོད་ནས། །རྣམ་དཀར་གྲགས་
པའི་རྒྱལ་མཚན་འཛིན་མཁས་པ། །གྲུབ་པའི་རིང་ལུགས་དབང་པོ་ཁྱོད་ལ་འདུད། །རྒྱལ་
བས་ལུང་བསྟན་དེ་ཉིད་གཟིགས་པའི་ཕུལ། །རྒྱལ་བ་གཉིས་པ་བསྟན་པའི་རྒྱལ་ཚབ་ཏུ། །
སྲས་ཀྱི་ཐུ་བོར་ཁྱོད་ཉིད་ལུང་བསྟན་ནས། །རྟག་པར་ཆོས་ཀྱི་རྒྱལ་སྲིད་སྐྱོང་ལ་འདུད། །ཟབ་
དོན་ཡོན་ཏན་མ་ལུས་འབྱུང་བའི་གནས། །རྒྱལ་བའི་དགོངས་པ་ཇི་བཞིན་སྐད་ཅིག་ཀྱང༌།
གཡེལ་མེད་གཞན་གྱི་དོན་ལ་ལྷུར་ལེན་པ། །ཐེག་པ་མཆོག་གི་རྣལ་འབྱོར་ཞབས་ལ་འདུད། །
དེ་ལྟར་དམ་པ་ཁྱེད་ལ་གསོལ་བཏབ་པས། །རྒྱལ་བའི་བསྟན་པ་ཡུན་རིང་གནས་པ་དང༌། །
མཚུངས་མེད་བླ་མ་རྗེ་བཙུན་ས་སྐྱ་པའི། །བཤད་སྒྲུབ་ཕྲིན་ལས་ཕྱོགས་བཅུར་རྒྱས་གྱུར་ཅིག།
ཅེས་པ་འདི་ནི། རྗེ་བླ་མ་དེ་ཉིད་ལ་དད་པ་དང་ལྡན་པ་དག་གིས་ཡང་ནས་ཡང་དུ་བསྐུལ་བ་
དག་གིས་རྐྱེན་བྱས་ནས། བཙུན་པ་བསོད་ནམས་ལྷུན་གྲུབ་ལེགས་པའི་འབྱུང་གནས་རྒྱལ་
མཚན་དཔལ་བཟང་པོས་ཨེ་ཝཾ་དུ་བཀོད་པའོ།། །།